USR cere demisia ministrului de Interne, Marcel Vela: Este necesară pentru a restabili încrederea în capacitatea guvernului de a gestiona criza prin care trecem

USR a cerut miercuri demisia de urgență a ministrului Afacerilor Interne, Marcel Vela, pe fondul încheierii protocolului dintre minister și Biserica Ortodoxă privind posibilitatea credincioșilor de a merge la biserici pentru a lua paște și lumină.

”Demisia ministrului de interne Marcel Vela devine un act necesar menit să restabilească încrederea în capacitatea guvernului de a gestiona criza prin care trecem. Cu cât se va petrece mai repede, cu atât mai bine. Sănătatea populației nu trebuie pusă în pericol din meschine calcule politice. Guvernul PNL trebuie să gestioneze criza cât mai bine pentru țară, nu pentru scorul electoral”, a transmis USR într-un comunicat de presă.

Solicitarea USR vine la scurt timp după ce președintele Iohannis a criticat dur acordul dintre MAI și BOR și a anunțat că le va cere premierului Orban și ministrului Vela să revină asupra acestuia.

Citește și:

VIDEO Klaus Iohannis: Voi cere premierului și ministrului de Interne să revină asupra acordului cu BOR. Stați acasă! Altfel, după sărbători, vom avea înmormântări

Marcel Vela: Avem informații că primari PSD pregăteau „diversiuni gen 10 august” de Paști, stârneau credincioșii să asalteze bisericile. Prin protocolul încheiat cu BOR, credincioșii stau acasă și vine lumina la ei